รวมพลเก็บขยะในแม่น้ำเจ้าพระยาและปลูกต้นไม้ เนื่องในวันสิ่งแวดล้อมโลก 2565
นายชัชชาติ สิทธิพันธุ์ ผู้ว่าราชการกรุงเทพมหานคร เป็นประธานกิจกรรมรวมพลเก็บขยะในแม่น้ำเจ้าพระยาและปลูกต้นไม้ เนื่องในวันสิ่งแวดล้อมโลก 2565 (World Environment Day 2022) บริเวณลานใต้สะพานพระราม 8 และสวนหลวงพระราม 8 เขตบางพลัด  กรุงเทพมหานคร  พร้อมจัดตั้งโครงการสิ่งแวดล้อมสหประชาชาติ ภายใต้หัวข้อ#OnlyOneEarth เพื่อปลุกกระแสให้ประชาชนได้เข้าใจถึงปัญหาที่ส่งผลกระทบต่อสิ่งแวดล้อม รวมถึงเป็นการสร้างการมีส่วนร่วมระหว่างภาครัฐ ภาคเอกชนและประชาชนในการรักษาสิ่งแวดล้อมสำหรับกิจกรรม รวมพลเก็บขยะในแม่น้ำเจ้าพระยาและปลูกต้นไม้ โดยสำนักสิ่งแวดล้อมได้ร่วมกับสำนักงานเขต 50 เขต และภาคีเครือข่ายด้านสิ่งแวดล้อมของกรุงเทพมหานคร ร่วมกันเก็บขยะและวัชพืชในแม่น้ำเจ้าพระยา รวมทั้งรณรงค์ไม่ทิ้งขยะและไขมันลงในแม่น้ำและคูคลอง อีกทั้งร่วมกันปลูกต้นไม้ จำนวน 69 ต้น ประกอบด้วยมะฮอกกานีตะเคียนทอง และขี้เหล็ก ภายในสวนหลวงพระราม 8 เพื่อให้เจริญเติบโตและสามารถเป็นความร่มเงาได้ อีกทั้งยังช่วยดูดซับคาร์บอกไดออกไซค์และสร้างออกซิเจนอีกด้วยนายชัชชาติ เปิดเผยเพิ่มเติมว่า ขณะที่ 50 สำนักงานเขต จะมีการจัดกิจกรรมดูแลรักษาสิ่งแวดล้อมในพื้นที่ อาทิ การปลูกต้นไม้เพื่อเพิ่มพื้นที่สีเขียว กิจกรรมการลดและคัดแยกขยะตั้งแต่ต้นทางการจัดเก็บขยะในแม่น้ำคูคลอง การรณรงค์ลดใช้พลังงานและลดมลพิษทางอากาศ